《虏叛寇边大抢巩昌临兆官军不能制上命贵州巡抚叶公移镇陕西寄贺》
明代·杨起元

一自和戎患虏骄，曾将封事奏前朝。廿年士论归先识，此日皇俞下九霄。

周家猃狁侵方镐，汉世匈奴犯渭桥。圣主只今隆上策，儜看铙吹入虞韶。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。